Őszzáró Csepeli Evezős Fesztivál - orrlabda - Ergometer, hajó, evezőpad
KisDuna4x4, Libafutam és Csepel buli!
Őszzáró Csepeli Evezős Fesztivál 2016. október 15. szombat
Az évzáró 4km-es négyes egységeknek szervezett evezős üldözés tovább bővül! 2016-ban a KisDuna4x4 dátuma egyben hagyományos csepeli évzáró verseny, a „Libafutam” és a Csepel buli dátuma is! Várunk minden evezés iránt érdeklődő, szülőket, régi és új evezősöket!
Kedves Evezős barátok!
2016-ban is megrendezzük közösen a Csepel EK-val a KisDuna4x4 evezősversenyt.
A verseny 4km zajlik a négyesek (kormányos és kormányos nélküli) és négypárok számára egy 4km-es pályán. A verseny üldözéses rendszerben zajlik és ellentétben a csepeli versenyekkel kizárólag felfelé üldözik egymást a csapatok.
2016-ban 29 csapat üldözte egymást. Az időeredményeket handicap rendszerben összesítjük a négypárok és négyesek valamint a nők és férfiak közt, így valóban egy innovatív versenyben mérhetik össze tudásukat a legjobb magyar evezősök, a legjobb csapatok legyenek azok férfiak, vagy nők.
A handicap rendszer alapjául 15 év világbajnoki időeredménye szolgál.
A verseny nevezési díja 6.000Ft/csapat – a díjba beletartozik az ebéd is!
A verseny dátuma november 12.
Idén tovább nő az esemény presztízse! Megrendezzük az 1. Őszzáró Csepeli Evezős Fesztivált!
A KisDuna4x4 dátuma egyben hagyományos csepeli évzáró verseny, a „Libafutam” és a Csepel buli dátuma is! A legendás Libafutam lényege és célja, hogy összehozza a különféle korosztályok, klubok és nemek versenyzőit, legyenek bármilyen technikai színvonalon. A versenyhez a Csepel EK biztosít hajókat, a csapatbeosztás egyéni sorsolással döntjük el a verseny reggelén.
A délutáni pihenő és készülődés után a vízi idényt a Csepel buli zárja, mely továbbra is az egész ország evezős társadalmát hívja egy kiadós bulira a CSEK ergotermébe és központi hajó tárolójába!
A Csepel Bulira 1500Ft-ért támogató jegyek vásárolhatók, a Libafutamon az indulás díjmentes.
Célunk: minél több régi és mai csepeli és más klubból érkező evezős számára egy emlékezetes nap szervezése, ahol az evezős társadalom jól érezheti magát magasszínvonalú és jó hangulatú versenyen a Csepel EK telepén és este a régi és új időkre koccinthat egyet!
Nevezéseket a KisDuna4x4-re és a Libafutamra előzetesen itt adhattok le.
https://goo.gl/forms/tGOsCd7q2RZRxpWN2
Kérünk benneteket kövessétek oldalainkat a facebookon:
Csepel EK https://www.facebook.com/csepelek/
KisDuna4x4 https://www.facebook.com/KisDuna4x4
Orbán Gergő Csaba Zoltán
Orrlabda.hu Csepel EK, elnök
WaterRower Club S4 evezőpad NOHrD 14 fokú kőrisfa bordásfal